Sklep Sodišča (šesti senat) z dne 16. januarja 2014 – nfon AG proti Fon Wireless Ltd, Uradu za usklajevanje na notranjem trgu (znamke in modeli)
(Zadeva C-193/13)1
(Pritožba – Znamka Skupnosti – Uredba (ES) št. 40/94 – Figurativna znamka, ki vsebuje besedni element „nfon“ – Ugovor imetnika figurativne znamke Skupnosti, ki vsebuje besedni element „fon“, in nacionalne besedne znamke FON – Zavrnitev ugovora s strani odbora za pritožbe UUNT)
Jezik postopka: nemščina
Stranke
Pritožnica: nfon AG (zastopnik: V. von Bomhard, odvetnica)
Nasprotni stranki v pritožbenem postopku: Fon Wireless Ltd (zastopnik: L. Montoya Terán, odvetnica), Urad za usklajevanje na notranjem trgu (znamke in modeli) (zastopnik: D. Walicka, agent)
Predmet
Pritožba, vložena zoper sodbo Splošnega sodišča (četrti senat) z dne 29. januarja 2013 v zadevi Fon Wireless proti UUNT - Nfon (Nfon) (T-283/11), s katero je Splošno sodišče odločbo četrtega odbora za pritožbe pri Uradu za usklajevanje na notranjem trgu (znamke in modeli) (UUNT) z dne 18. marca 2011 (zadeva R 1017/2009-4) spremenilo tako, da je pritožba, ki jo je vložila družba nfon AG pri odboru za pritožbe, zavrnjena – Kršitev člena 8(1)(b) Uredbe Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1)
Izrek
1.    Pritožba se zavrne.
2.    Družba nfon AG poleg svojih stroškov nosi stroške družbe Fon Wireless Ltd.
3.    Urad za usklajevanje na notranjem trgu (znamke in modeli) (UUNT) nosi svoje stroške.
____________
1 UL C 189, 29.6.2013.